Jørgen Meldgaard
Jørgen Laursen Meldgaard, 1927-2007, dansk arkæolog. Meldgaard blev uddannet arkæolog ved Aarhus Universitet. Fra 1948 og frem foretog Meldgaard flere udgravninger i både Mellemøsten, Alaska, Canada og Grønland. Han var foregangsmand inden for udforskningen af de pre-inuitiske kulturer i Arktis, og var blandt de første, ligesom hans kollega Therkel Mathiassen, til at beskrive større dele af Grønlands forhistorie. Han var internationalt anerkendt for sin kortlægning af inuits forhistorie. Han var ligeledes med til at udpege Newfoundland som et sandsynlige sted, hvor nordboerne havde besøgt det såkaldte ‘vinland’. Udgravninger på netop Newfoundland af kollegaerne Helge og Anne Stine Ingstad i 1960’erne blotlagde og bekræftigede imidlertid vikingebosættelsen L'Anse-aux-Meadows. Meldgaard var museumsinspektør for den Etnografiske Samling på Nationalmuseet i perioden 1959-97.
Gennem det dansk-grønlandske samarbejde bidrog Meldgaard desuden til udviklingen af det grønlandske museumsvæsen. I 1997 modtog Meldgaard Grønlands hjemmestyres fortjentmedalje, Nersonaat, i sølv, ligesom Grønland ærede ham i 1976 med Hans Egede-medaljen. I 2003 blev Meldgaard æret med den prestigefyldte Erik Westerby-pris.